Lav et referat af nedenstående tekst:

Tekst:
- De havde ingen jordisk chance for at sætte sig til modværge. Sådan lyder det fra anklager Majbritt Bak fra Nordjyllands Politi, der søndag eftermiddag fik en 40-årig mand varetægtsfængslet til 19. december, sigtet for vold mod fire kvinder uden for restauranten Provence på Ved Stranden i Aalborg. Overfaldet skete omkring klokken 23 da de fire kvinder trådte ud på gaden efter at have været til middag på restauranten. Lynhurtigt derefter blev de - fuldstændig uden forudgående konflikt eller andet - overfaldet af den 40-årige mand. Gav knytnæveslag på knytnæveslag - Han går direkte over til dem, tager fat i den ene kvindes hoved og banker det flere gange ind i ruden til restauranten, fortæller Majbritt Bak, der havde overvågningsmateriale med i retten som dokumenterer hele overfaldet. - De tre andre forsøger naturligvis at komme deres veninde til undsætning, men dem slår han så ud efter. - Den sidste vælter han ned på jorden og så sparker han hende i ryggen hvorefter han giver hende knytnæveslag på knytnæveslag. Han stopper først, da der kommer en mand ud fra restauranten som får ham skubbet væk og så skal der en mand mere til at fastholde ham indtil politiet kommer, fortæller anklageren. Bør give ubetinget fængsel Den 40-årige forklarede i retten, at han ikke kan huske noget som helst fra episoden - hverken overfaldet eller den efterfølgende fastholdelse. Hans hukommelse vendte først tilbage til ham, da han vågnede i politiets detention. Han udtalte i retten også, at han ikke kan genkende sig selv på overvågningsvideoen, der har fanget overfaldet. Manden er sigtet efter den almindelige voldsparagraf og for en person, der som den 40-årige ikke er tidligere kendt for voldskriminalitet vil sådan en overtrædelse ikke umiddelbart blive takseret til ubetinget fængsel. Men fordi overfaldet var komplet uden forudgående kontakt ofrene og gerningsmanden imellem, bør det give ubetinget fængsel. Og dermed også en varetægtsfængsling. - Det er umotiveret gadevold og jeg vurderer, at det falder ind under retsplejelovens paragraffer om varetægtsfængsling på grund af retshåndhævelsen, forklarer Majbritt Bak. Og det var dommeren altså enig i. Majbritt Bak fortæller, at der nu skal gennemføres genafhøringer af både kvinderne, den 40-årige selv og så forventer hun at flere vidner til overfaldet også kommer på banen. - Vi skal også have undersøgt skadernes omfang igen og så håber vi at vi kan få den her sag afgjort hurtigt.

Referat:
En 40-årig mand fra Aalborg overfaldt lørdag aften fire kvinder midt i Aalborg. Han stoppede først overfaldet, da han blev overmandet.